சொல்லுதிர்; மகர வேலை கவிக் குல வீரர் தூர்த்துக் கல்லினின் கடந்தவாறும் கழறுதிர்; காலம் தாழ்த்த வில்லினர் வந்தார் என்றும் விளம்புதிர் - வினையம் மிக்கீர்!	33 'கொத்துறு தலையான் வைகும் குறும்புடை இலங்கைக் குன்றம் தத்துறு தட நீர் வேலைதனின் ஒரு சிறையிற்று ஆதல் ஒத்து உற உணர்ந்திலாமை, உயிரொடும் உறவினோடும் இத்துணை இருந்தது என்னும் தன்மையும் இயம்புவீரால்.	34 '"சண்டம் கொள் வேகமாகத் தனி விடை உவணம் தாங்கும்,